Document ID: /roh_data/filtered/fineweb-2-filterrobots_roh.jsonl.gz/38837

L'explosiun il glindesdi a bun'ura en il center da la citad da New York a Mannhattan saja stada in'emprova d'in'attattga terroristica. Quai ha ditg il president da la citad Bill de Blasio. L'explosiun è vegnida effectuada cun ina chargia explosiva primitiva ch'era fermada vid il corp dal suspectà arrestà. Trais passants èn vegnids blessads. Els hajan surtut mal il chau e difficultads cun las ureglias. Tar l'explosiun è er l'attatgader vegnì blessà.
L'explosiun era succedida durant il traffic da la damaun da manaivel d'in terminal da bus en la vischinanza dal Time Square a Mannhattan. Pliras lingias da la metro eran vegnidas evacuadas ed èn stadas interruttas per in curt temp la damaun.
RR novitads 15:00